
R E F E R A T   D E   A P R O B A R E
privind  aprobarea  burselor şcolare, a cuantumului unei burse şcolare şi a numărului burselor şcolare ce se vor acorda elevilor din învăţământul 
preuniversitar  de stat din municipiul Brad în  semestrul  II  
al anului şcolar 2021 - 2022




Elevii de la cursurile cu frecvenţă din învăţământul preuniversitar de stat pot beneficia de burse de performanţă, de burse de merit, de burse de studiu şi de burse de ajutor social.
Cuantumul unei burse acordată din sumele defalcate din unele venituri ale bugetului de stat şi numărul acestora se stabilesc anual prin hotărâre a consiliului local.
	Criteriile specifice de acordare a burselor de performanţă, a burselor de merit, a burselor de studiu şi a celor de ajutor social se stabilesc în cadrul consiliilor de administraţie al Liceului Teoretic ,,Avram Iancu” Brad, al Şcolii Gimnaziale ,,Mircea Sântimbreanu” Brad şi al Şcolii Gimnaziale ,,Horea, Cloşca şi Crişan” Brad, în limitele fondurilor repartizate şi în raport cu integralitatea efectuării de către elevi a activităţilor şcolare
	Întrucât bursele şcolare, numărul acestora,  precum şi cuantumul fiecărei burse în parte se aprobă semestrial, prin hotărâre de consiliu, am inițiat prezentul proiect de hotărâre prin care am propus aprobarea unui număr de 748 burse şcolare (254 burse de merit, 58 burse de studiu şi 436 burse sociale) care se vor acorda elevilor din unităţile de învăţământ preuniversitar se stat din municipiul Brad, în semestrul II al anului şcolar 2021  - 2022.
	Am propus, de asemenea, ca bursele şcolare lunare care se vor acorda elevilor din învăţământul preuniversitar de stat din unităţile de învăţământ din municipiul Brad, pentru semestrul II al anului şcolar 2021 – 2022, să fie în cuantum de:
– bursă de performanţă   =  500   lei/lună;
– bursă de merit              =  200   lei/lună;
– bursă de studiu            =  150   lei/lună;
– bursă de ajutor social   =  200   lei/lună.
Precizez că la stabilirea acestui cuantum s-a avut în vedere încadrarea în suma prevăzută în bugetul local al Municipiului Brad,  la capitolul bugetar 65.02 „Învăţământ”, titlul 59 – „Alte cheltuieli”, alin. 59 -  „Burse”.
	În contextul celor de mai sus supun spre dezbatere plenului Consiliului Local al Municipiului Brad  proiectul de hotărâre în forma prezentată.	








În susţinerea propunerii mele invoc prevederile art. 82 şi art. 105 alin. 2 lit. d din Legea nr. 1/2011 a educaţiei naţionale, cu modificările şi completările ulterioare, ale Ordinului nr. 5870/2021 al Ministrului Educaţiei, Cercetării, Tineretului şi Sportului privind aprobarea Criteriilor generale de acordare a burselor elevilor din învăţământul preuniversitar de stat, cu modificările şi completările ulterioare, ale Hotărârii Guvernului nr. 1094/06.10.2021 pentru aprobarea cuantumului minim  al burselor de performanță, de merit, de studiu și de ajutor social pentru elevii din învățământul preuniversitar de stat, cu frecvență, care se acordă în anul școlar 2021 – 2022, precum şi ale Legii nr. 273/2006 privind finanţele publice locale, cu modificările şi completările ulterioare.

